Årsberetning for Barnas Turlag 2024
Gruppen har bestått av:
Madeleine Tove Lund og Kjersti Aasen. Sissel Huseby og Ingrid Kristine Solheim har vært til stor hjelp.  Gunhild Fosby har arrangert fem trilleturer med 24 barn til Ertehytta. Vi opplever at det har vært krevende og kun være 2 faste i gruppa. 
Medlemmer:
Pr. 31.12.24 var det registrert 75 barn i alderen 0-12 år tilknyttet Barnas Turlag.
Aktivitet:
Gruppen har hatt 3 styremøter i 2024. Det har også vært uformelle møter, e-post korrespondanse og planlegging av aktiviteter.

I 2024 har Barnas Turlag Tistedal vært med på syv arrangementer.  Alle arrangementer har vært åpne for alle, selv om vi oppfordrer deltakere til å melde inn barna.

Følgende aktiviteter ble gjennomført i 2024:
04.02.24	Kom deg ut-dagen		Totale 5 stk deltok
Denne turen var i utgangspunktet en isfisketur til Sauøya. Men pga dårlig is ble det en tur med bålkos.  
07.04.24	TFL-dagen			18 barn deltok		
Barnas Turlag var til stede med aktiviteter i Skianlegget.
21.04.24	Tur til Østtorphytta		17 barn og voksne deltok
En fin gåtur inn til hytta hvor det var en flott klatrepark som bidro til mye morsom aktivitet for barn og voksne. 
31 mai-01.06.24 Overnattingstur til Ertekroken 3 barn og 4 voksne deltok	
På grunn av været fikk vi en del avmeldinger i siste liten. Men 2 familier dro til Ertekroken fredag ettermiddag. Vi spiste taco og hadde ulike aktiviteter. Det var overnatting i telt. 	
01.09.24	Kom deg ut-dagen		50 personer deltok
Sopptur til Ertehytta. Barnas turlag hadde natursti på vei inn til hytta. Det var deltakerpremie til alle. En grillpinne og muligheter for grilling av marshmallows.  Servering av suppe, og soppkontroll ved Halden sopp og nyttevekstforening.
				
03.11.24	Ertemarka rundt		58 barn deltok
Vi laget natursti for barna, og alle fikk en deltakerpremie. Vi hadde ulike aktiviteter inne ved Ertehytta.
08.12.24	Nissesøndag			90 barn deltok
Hyggelig dag med skikkelig julestemning. Vi lånte et Turbokostyme. Det var tautrekkingskonkurranse og gang rundt juletreet.  Vi delte ut gløgg og pepperkaker. 

Vi vil sende en takk til alle som stiller opp og bidrar til aktiviteten i Barnas Turlag Tistedal. 

